
לכבוד											11.02.2014
משרד החוץ
לידי מר אריה זיני, הממונה על יישום חוק חופש המידע
שדרות יצחק רבין 9, משרד החוץ
קריית הלאום, ירושלים

			          					   באמצעות מייל: foi@mfa.gov.il

א.נ.,
הנדון: בקשה לפי חוק חופש המידע, התשנ"ח-1998
בקשה זו עוסקת בקבלת מידע אודות נתוני היתרי עבודה פרטית בשנים משנת 2013-2014.
בהתאם לחוק חופש המידע, התשנ"ח-1998 (להלן: "החוק") אבקש לקבל לידי נתונים אודות הנושאים הבאים:
1. מספר היתרי עבודה פרטית שניתנו לעובדים במשרד בשנתיים האחרונות.
2. מספר היתרי עבודה פרטית שהתבקשו על-ידי עובדים במשרד בשנתיים האחרונות, לפי הפילוח הבא:
(1) דרגת העובד מבקש ההיתר.
(2) ותק העובד מבקש ההיתר.
(3) היקף משרתו של מבקש ההיתר.
3. מספר היתרי עבודה פרטית שניתנו בשנתיים האחרונות, לפי הפילוח הבא:
(1) דרגת העובד מבקש ההיתר.
(2) ותק העובד מבקש ההיתר.
(3) היקף משרתו של מבקש ההיתר.
4. זהות הגורם האחראי הדן בבקשות היתר העבודה, בפילוח לפי דרגת מבקש הבקשה.
5. פילוח הנימוקים לסירוב הגורם האחראי ליתן היתר עבודה פרטית בשנים הנ"ל, ופירוטם.
6. מספר הבקשות אשר הועברו להחלטה על-ידי הוועדה המרכזית למתן היתר עבודה פרטית, בפילוח הבא:
(1) הנימוקים להעברת הבקשה להחלטת הוועדה על-ידי היועץ המשפטי.
(2) דרגת מבקש הבקשה שהועברה להחלטת הוועדה.
7. מספר הבקשות אשר סורבו על-ידי הוועדה המרכזית בשנתיים האחרונות, והנימוקים לסירוב.
כאמור לפי סעיף 6(ב) לתקנות חופש המידע (אגרות), תשנ"ט-1999, התנועה לחופש המידע היא עמותה רשומה כמשמעותה בחוק העמותות, התש"ם-1980 שהציגה אישור ניהול תקין, הפועלת לקידום מטרה ציבורית ועל כן פטורה מתשלום אגרת בקשה. אני מתחייב לשלם אגרת טיפול והפקה עד לסכום של 150 ש"ח, ובכל מקרה בו יידרש על-ידכם סכום גבוה יותר, נדרשת מראש הסכמתי להמשך הטיפול בבקשה.

להזכירכם, על-פי חוק חופש המידע עליכם להשיב לבקשה זו בהקדם האפשרי ולא יאוחר משלושים יום מעת קבלת בקשה זו. כמו כן, חריגה מהמועדים הקבועים בחוק לא תאפשר גבייה של אגרת טיפול והפקה.

